laion/Wikipedia-Exotic huggingface dataset:
Counter-Strike: Source

"Counter-Strike: Source" (lühend CSS või CS:S) on FPS-videomäng, mille on loonud Valve Corporation ja Turtle Rock Studios. Mäng ilmus 2004. aastal ja on Source'i mängumootorit kasutav uusversioon 2000. aastal ilmunud "Counter-Strike"-st. 2012. aasta augustis ilmus mängu järg "Counter-Strike: Global Offensive".
Käijate maailmakarikavõistlused

Käijate maailma karikavõistlused (IAAF World Race Walking Cup) on rahvusvahelise kergejõustikuliidu IAAF korraldatav käimisvõistlus. Esimene käijate karikavõistlus toimus 1961. aastal. Võistlus toimub iga kahe aasta järel paarisaastatel. Naised võtavad maailma karikavõistlustest osa alates 1979. aastast. Tulemused läbi aegade
Helir-Valdor Seeder

Helir-Valdor Seeder (sündinud 7. septembril 1964 Viljandis) on Eesti poliitik, 2017–2023 erakond Isamaa esimees ja 2019–2021 ning alates 19. juulist 2022 kuni 10. aprillini 2023 XIV Riigikogu esimene aseesimees. Ta on XV Riigikogu liige. 6. aprillist 2011 kuni 26. märtsini 2014 oli ta Andrus Ansipi kolmandas valitsuses põllumajandusminister. Ta oli põllumajandusminister ka Andrus Ansipi teises valitsuses. Pärast sotsiaaldemokraatidest ministrite ametist vabastamist oli Seeder 21. maist 4. juunini 2009 ühtlasi rahandusministri kohusetäitja. 1979 Viljandi 5. Keskkool 1983 J. Gagarini nimeline Näidissovhoostehnikum tehnik-elektromehaanik 1990 Eesti Põllumajanduse Akadeemia põllumajanduse ökonoomika ja organiseerimise eriala 1990–1991 Vana-Võidu Tehnikumi õpetaja 1991–1992 Viljandi Linnavalitsuse majandusnõunik 1992 Viljandi abilinnapea 1992–1993 Viljandi linnapea 1993–2003 Viljandi maavanem 2003–... Riigikogu X, XI, XII, XIII, XIV ja XV koosseisu liige 2007–2014 Eesti Vabariigi põllumajandusminister oktoober 2007 – mai 2017 Isamaa ja Res Publica Liidu volikogu esimees mai 2017 – juuni 2023 erakonna Isamaa ja Res Publica Liit (alates 2018 Isamaa) esimees Isamaa ja Res Publica Liit 2006 Isamaaliit 1995 Rahvuslik Koonderakond „Isamaa” 1992 Vabariiklaste Koonderakond 1991 Järva- ja Viljandimaa valimisringkond Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 2689 häält ning osutus valituks. Kaitseliidu vanematekogu liige 2006– Kaitseliidu Sakala maleva juhatus, pealiku abi 1994– Balti Assamblee liige 2003–2007 Eesti Maaülikooli kuratooriumi liige 2003–2007 Sihtasutus Keskkonnainvesteeringute Keskus (KIK) liige 2003–2007 Villem Reimani Kolleegiumi liige 2002– Rahvusooperi Estonia nõukogu liige 2004–2007 Hasartmängumaksu nõukogu liige 2003–2007, aseesimees 2005–2007 2001 – Valgetähe III klassi teenetemärk 2002 – Poola Vabariigi Teeneteordeni suurrist 2007 – Balti Assamblee medal 2024 – Viljandimaa vapimärk J. Gagarini nim Näidissovhoostehnikum: kooli kroonika aastatest 1964-1990 Eesti Põllumajanduse Akadeemia 1990. a. lõpetajad Põllumajandusministeerium Vabariigi Valitsus Seeder tõusis IRLi volikogu ainuesimeheks IRLi volikogu valis esimeheks Helir-Valdor Seederi, 13. oktoober 2007 Pidevalt uuenev materjal: artiklid ja ettekanded, intervjuud 20.08.2021 Isamaa esimees Helir-Valdor Seeder on koroonaviirusega haiglas, ERR 03.01.2008 Põllumehe rahakott paisub näiliselt, intervjuu Maalehele 11.12.2007 Eesti põllumajandus on tõusuteel, Järva Teataja 06.11.2007 Munapuudust Eestis ei tule, intervjuu Postimehele 16.10.2007 Kvoodid kaovad aastaks 2015, Äripäev 11.09.2007 Viis kuud adraseadmist, Meie Maa 06.09.2007 Toiduohutuse hind, Maaleht 23.08.2007 Eesti põllumehi pankrot ei ähvarda, intervjuu Eesti Päevalehele 19.07.2007 Me alles avastame, et ka põllumajandus on ära, Võrumaa Teataja 16.07.2007 Põllumajandustoetus jääb, Äripäev 12.04.2007 Ma pole ainult talunike minister, intervjuu Maalehele 26.07.2006 Kes põhjustas põuad, üleujutused ja talvekahjud?, Postimees
Sõpruse sild (Tartu)

Sõpruse sild on Tartu ja ühtlasi ka Eesti kõige pikem sild. Silla pikkus on 488,2 meetrit ja laius 26,5 meetrit. Sild kulgeb üle Anne kanali, Emajõe ja Turu tänava. Sillal on 4 sõidurada autodele ja 2 rada jalakäijatele. Sõpruse sillal kulgeb Sõpruse puiestee. Vajadus uue silla järele tekkis Tartus 1960. aastate lõpus, kui rajatav elamurajoon Annelinn sooviti ühendada paremkalda linnaosadega. Projekteerimist alustati 1970. aastate alguses. Tolleaegsete normide kohaselt tohtisid Eesti projekteerimisasutused projekteerida sildu, mille pikkus jäi alla 100 meetri, seega projekteeriti Sõpruse silda Leningradis. Kahe eraldatud sõidusuunaga silla ööpäevaseks läbilaskevõimeks kavandati 20 000 autot, mis arvestuste kohaselt pidi vastama 1990. aastate liikluskoormusele. Sõpruse silla projekt valmis 1977. aastal. Silda toetama ehitati projekti kohaselt 20 sambapaari, neist Emajõkke 4. Esimesel kahel aastal kulgesid ehitustööd tõrgeteta, kuid 1979. aastal hakkas kimbutama materjalipuudus, mis seiskas tööd mitmeks kuuks. Silla valmimistähtaeg lükati 1980. aasta pealt edasi. Vahetult enne silla avamist poolitati muldvalliga selle alla jääv sõudekanal. Poolitamist põhjendati sellega, et kanali linnavälises osas oli avastatud veereostus ning täidetud kanali lõik pidi tõkestama reovete pääsu ujulapoolsesse otsa. Rajatud muldvall eraldab Anne kanalit praeguseni. Sõpruse sild avati 5. detsembril 1981. Silla ehitusmaksumus oli 5 miljonit rubla. Rahvasuus nimetati silda tollase linna täitevkomitee esimehe Nikolai Preimani järgi "Preimani purdeks", hiljem aga ka lihtsalt "uueks sillaks". Pärast avamist ei ole sillale suuremat kapitaalremonti tehtud, mille tõttu on sild halvas seisus. Küll korrastati 2013. aastal ühe miljoni euro eest kõige kriitilisemad kohad. Silla remondiprojekt valmis 2024. aasta alguses ning hinnatakse, et silla ja lähiala rekonstrueerimine maksab kokku ligi 12 miljonit eurot. Sõpruse sild 2009. aastal pildistatuna Turu tänava äärest Silla alumine osa 2010. aastal Sõpruse sild Anne kanali kohal 2021. aastal Vaade Emajõele ja Tartu kesklinnale Sõpruse sillalt 2019. aastal Vaade Sõpruse sillalt Anne kanali teisele osale varakevadel Aimar Jugaste. Siia- ja sinnapoole Emajõge. Edasi, 8. detsember 1981 Tartu Sõpruse sild. Maanteemuuseum (vaadatud 27. veebruar 2012) Tartu.ee, Tartu sillad (II). (vaadatud 22. jaanuar 2009) Meelis Lokk. 488,2 meetrit. Edasi, 4. november 1981 "Mälumäng". Postimees, 15. september 2009 (vaadatud 13. august 2011) "Insener: Tartu Sõpruse silla remonti tuleb alustada kohe" ERR, 22. september 2021 "Tartu Sõpruse silla remondi algus venib" ERR, 29. aprill 2024 Margus Ansu. "Fotograaf nägi: Sõpruse sild" Postimees, 21. märts 2012 "Avariiohtlikus seisus Eesti pikimal sillal kehtestati kiiruspiirang" ERR, 2. jaanuar 2022
Kingston

Kingston on Jamaica pealinn ja suurim linn. Asub Kariibi mere kaldal. Vanalinn (Port Royal) asub Kingstoni vallas, kuid suur osa asustusest on Saint Andrew' vallas.
Spanish Town

Spanish Town on linn Jamaicas, St. Catherine'i valla keskus. Linn oli 16. sajandist 1872. aastani Jamaica pealinn.
Scania OmniLine

Scania Omniline on Rootsi ettevõttes Scania valmistatav buss, mis on ette nähtud kasutamiseks linnalähi- või linnadevahelistel liinidel. Istekohti on 57. "Scania OmniLine". Scania Eesti koduleht. Scania.ee. Originaali arhiivikoopia seisuga 23.10.2007. Vaadatud 14.10.2007. Scania linna- ja linnalähisbussid, OmniCity, OmniLink Scania linnadevahelised ja turismibussid, Irizar i4, Irizar Century, Irizar PB, OmniExpress
Korporatsioon Baltica

Korporatsioon Baltica oli 1850. aastal Tartus asutatud baltisaksa üliõpilaskorporatsioon. Liikmeskonna enamiku moodustasid tituleeritud Kuramaa aadlikud. Baltica saadeti 25. märtsil (6. aprillil) 1856 Chargiertenconventi poolt laiali, sest Baltica liikmed suhtusid teistesse korporatsioonidesse üleolevalt ning rõhutasid oma seisuslikku üleolekut. Korporandid kandsid tekli asemel cerevis-mütsi.
ATKO

ATKO Grupp on autobussi- ja turismikontsern, mille omanik oli palju aastaid Arvo Sarapuu ja mis asub Tallinnas. ATKO Gruppi kuuluvad järgmised ettevõtted: OÜ ATKO Liinid AS ATKO Bussiliinid OÜ ATKO Haldus OÜ ATKO Tours OÜ MTG Autorent OÜ ATKO Transport OÜ ATKO Capital Grupp OÜ ATKO Õlitööstus OÜ ATG Kinnisvara. https://atko.ee/ettevottest/ (vaadatud 11.11.2018) ATKO Grupi koduleht
Sõpruse sild

Sõpruse sild on vähemalt kahe Eesti silla nimi: Sõpruse sild Narvas; Sõpruse sild Tartus.
Irving Saladino

Irving Jahir Saladino Aranda (sündinud 23. jaanuaril 1983 Colónis) on Panama kergejõustiklane (kaugushüpe). Noorena harrastas Saladino kergejõustiku kõrvalt ka pesapalli, kuid siiski jäi ta kergejõustiku juurde. Tema esimene treener oli endine pikamaajooksja Florencio Aguilar, kes avastas tema talendi kaugushüppajana. Esimestel rahvusvahelistel võistlustel Guatemalas 2002. aastal hüppas ta 7.51, sai Barbadoses Kesk-Ameerika ja Kariibi noort meistrivõistlustel pronksi tulemusega 7.39, kuid pidi pettuma Jamaicas Kindstonis peetud noorte maailmameistrivõistlustel, mitte jõudmise pärast finaali. 2003. aastal võitis ta Lõuna-Ameerika meistrivõistlustel pronksmedali tulemusega 7.46. 2004. aastal Saladino hüppas Bogotás 2600 m kõrgusel merepinnast 8.12 ja pääses Ateena olümpiamängudele, kus ta ei pääsenud 7.42 kvalifikatsioonivõistlusest edasi. Olümpiamängude ajal pakuti talle võimalust harjutada São Paulo treeningukeskuses Brasiilias, kus teda hakkas treenima Nélio Moura. Tulemused hakkasid märgatavalt paranema, kui 2005. aasta aprillis hüppas ta riigi rekordiks 8.18 ja hiljem 2,3 meetrit sekundis puhunud taganttuulega 8.51. Mais parandas ta Santiagos riigi rekordiks 8.26 ja veel Sevillas 8.29. Hiljem aga sai ta vigastada ja ei saanud pikka aega võistelda. Siiski Helsingi maailmameistrivõistlustel ta võistles ja jõudis finaali, kus hüppas tuule toetusel tulemusega 8.20 end kuuendaks. 2006. aasta algas tal edukalt, kui ta kordas veebruaris oma Panama rekordit 8.29. Märtsis sisemaailmameistrivõistlustel Moskvas hüppas ta jälle 8.29, mis andis talle hõbemedali ühe sentimeetrise kaotusega ghanalase Ignisious Gaisahile. Suvistel võistlustel valitses ta võimsalt kaugushüppevõistlustel. Ta võitis kuuest Kuldliiga etapist viis ja hüppas juba mais Rio de Janeiros uue riigi rekordi ja hooaja parimaks jäänud tulemuse 8.56. Ta võitis ka septembris Ameerika koondise koosseisus maailma karikavõistlustel Ateenas. 2007. aasta MM-il Osakas Saladino võitis kuldmedali, olles ühtlasi esimene panamalane, kes on võitnud MM-il medali. Ta võitis võistluse uue Panama ja Lõuna-Ameerika rekordiga 8.57. Viimases voorus möödus itaallane Andrew Howe võistlust juhtinud Saladinost ühe sentimeetriga hüpates 8.47, kuid viimase hüppajana möödus Saladino jälle Howe'ist ja hüppas end võitjaks. 24. mail 2008 hüppas ta Hengelo kergejõustikuvõistlustel uueks Panama ja Lõuna-Ameerika rekordiks 8.73. 2008. aasta suveolümpiamängudel Pekingis tuli ta olümpiaõitjaks tulemusega 8.34. 2008 Pekingis olümpiavõitja kaugushüpe 8.34 2007 Osakas maailmameister kaugushüpe 8.57 2006 Moskvas hõbemedal kaugushüpe 8.29 2006 Ateenas 1. koht kaugushüpe 8.26 2006 Stuttgardis 1. koht kaugushüpe 8.41 Saladino on 176 cm pikk ja kaalub 70 kg. Irving Saladino Rahvusvahelise Kergejõustikuliidu kodulehel (inglise)
700

Sajandid: 6. sajand - 7. sajand - 8. sajand Kümnendid: 650. aastad 660. aastad 670. aastad 680. aastad 690. aastad - 700. aastad - 710. aastad 720. aastad 730. aastad 740. aastad 750. aastad Aastad: 695 696 697 698 699 - 700 - 701 702 703 704 705
Veeõitseng

Veeõitseng (ka: veeõitsemine, vee õitseng) on mikroorganismide (tavaliselt vetikate) ajutine vohamine veekogus. Vanemas kirjanduses kasutatakse sageli mõistet "vetikate õitsemine", mis on aga sisuliselt vale, sest vetikatel pole õisi ja nad ei õitse. Veeõitsengu peamine põhjus on toitainete, eriti fosfaatide üleküllus. See omakorda võib olla tingitud väetiste kasutamisest põllumajanduses, samuti majapidamistes fosforit sisaldavatest puhastusvahenditest. Kui niisugused ained on loodusesse sattunud, võivad nad vihmaveega veekogusse kokku kanduda. Veeõitsengu soodustajateks on peetud ka süsiniku ja lämmastiku üleküllust. Veeõitseng võib ilmneda nii magedas, riimvees kui ka soolases vees. Tavaliselt põhjustab veekogu õitsengut üks fütoplanktoni liik. Veeõitsenguga kaasneb sageli vee värvuse muutus. Vesi võib muutuda hägusroheliseks, sinakasroheliseks, pruuniks või punakaks – see sõltub vohavast liigist ja veekogu režiimist. Veeõitseng põhjustab veekogus hapnikuvaeguse, mudastumise ja eutrofeerumise. Kõige tavalisemad veeõitsengu põhjustajad on sinivetikad ehk tsüanobakterid, kes tegelikult on bakterid.. Ehkki puudub veeõitsengu üldtunnustatud määramispiir, siis tavaliselt on loetakse veeõitsenguks seda, kui milliliitris vees on 1000–10 000 vetikarakku. Veeõitseng toimub sagedamini suvel sooja ja tuulevaikse ilmaga, harvem talvel jääkatte all. Eestis esineb veeõitsenguid peamiselt eutroofsetes ja düseutroofsetes järvedes. Veeõitsemisi esineb suvekuudel ka Eesti suurjärvedes: Peipsis ja Võrtsjärves, samuti Läänemeres. Eesti veekogudes on veeõitsengute põhjustajateks sageli sinivetikad, sageli ainult üks liik. Eestis teadaolevast umbes 100 sinivetikaliigist on veeõitsengutega seotud 20 liiki. Kahjulik veeõitseng (inglise harmful algal bloom, HAB) A. Rakko, Veeõitsengud Eesti järvedes "Eesti Loodus" 2009, 7: 6-14
Maanteejooksu maailmameistrivõistlused

Maanteejooksu maailmameistrivõistlused olid aastatel 2006–2007 rahvusvahelise kergejõustikuliidu IAAF-i korraldatavad võistlused, kus võisteldi maanteejooksu maailmameistri tiitlile. Võistluste korraldamist alustati 2006. aastal kui need võistlused asendasid varem korraldatud poolmaratoni maailmameistrivõistlusi. Võisteldi meeste ja naiste individuaalses ja võistkondlikus arvestuses. Võistkondlikus arvestuses liideti kolme parema jooksja tulemused, et parim selgitada. Võistlusdistants oli 2006. aastal 20 km ja 2007. aastal poolmaraton. Peale 2007. aastat toimuvad taas poolmaratoni maailmameistrivõistlused. Poolmaratoni maailmameistrivõistlused
Sultan Ibragimov

Sultan Ibragimov (sündinud 8. märtsil 1975 Kaspiiskis) on avaari päritolu Venemaa poksija, endine WBO raskekaalu maailmameister. Ta alustas elukutselise poksija karjääri 25. mail 2002 ja selles kohtumises nokauteeris ameeriklase Tracey Williamsi 1. raundis. Ka järgmised 4 vastast (kõik ameeriklased) nokauteeris ta esimeses või teises raundis. Ta võitis esimesed 19 kohtumist, neist 18 enne tähtaega. Vastastest 13 olid ameeriklased. 28. juulil 2006 kohtus Ibragimov oma 20. kohtumises Ray Austiniga. Kohtumise võitja pääses IBF MM-tiitlimatšile Volodõmõr Klõtško vastu. Matš oli väga võrdne. Üks kohtunik eelistas lõpus Austinit, teine Ibragimovit ja kolmas arvas, et viik on õige tulemus. Matš tunnistati viigiliseks. MM-tiitlimatšile pääses Austin, kes oli reitingutabelis kõrgemal. Austin kaotas tiitlimatši juba 2. raundis nokaudiga. 2. juunil 2007 pääses Ibragimov WBO tiitlimatšile Shannon Briggsi vastu. 12 raundi peetud kohtumises andsid kaks kohtunikku Ibragimovile suure ja kolmas väikese võidu ning Ibragimov tuli maailmameistriks. 13. oktoobril 2007 kaitses Ibragimov MM-tiitilit endise maailmameistri ameeriklase Evander Holyfieldi. Holyfield pidas lõpuni vastu, ent kõigi kohtunike hinnangul oli Ibragimov väga suures ülekaalus. 23. augustil 2008 kohtus Ibragimov IBO ja IBF maailmameistri Volodõmõr Klõtškoga. Võitja sai endale kõik kolm tiitlit. See kohtumine lõppes Ibragimovi esimese kaotusega. Kohtunikud hääletasid Klõtško üksmeelselt võitjaks. Pärast seda kaotust ei ole Ibragimov rohkem võistelnud.
Benjamin McKenzie

Benjamin McKenzie (Benjamin McKenzie Schenkkan; sündinud 12. septembril 1978) on Ameerika filmi- ja seriaalinäitleja. Tema tuntuim roll on telesarjas "Gotham", kus ta kehastab detektiiv James Gordonit.
Arnold Karu

Arnold Karu nimelisi tuntud isikuid on olnud mitu: Arnold Felix Karu (1908–1991), bibliofiil, Oskar Lutsu "Talve" tõenäoline tegelik autor Arnold Karu (1917–2001), kunstnik Arnold Karu (1922–2003), Tartu Linna TSN Täitevkomitee esimees 1964–1973
Rapallo leping

Rapallo leping oli 16. aprillil 1922 Itaalias Genova eeslinnas Rapallos Vene SFNV ja Saksamaa Weimari vabariigi vahel sõlmitud rahvusvaheline leping, millega taastati riikide vahel diplomaatilised suhted, loobuti sõjakahjude nõudmistest ning lepiti kokku kaubandus- ja majandussuhete arendamises enamsoodustuse põhimõttel. Lepingu salaklausel nägi ette Saksamaa sõjatööstuse ja väljaõppe korraldamist Nõukogude Venemaal. See oli vastastikku kasulik leping, sest lepinguga tunnistas Saksamaa esimese suurriigina Nõukogude Venemaa kommunistlikku riigikorda ning leping võimaldas Saksamaal väljuda Versailles' rahulepingu järgsest rahvusvahelisest isolatsioonist. Der deutsch-russische Vertrag
Maurice Smith

Maurice Smith (sündinud 28. septembril 1980) on Jamaica kergejõustiklane (kümnevõistleja) 2004. aasta olümpiamängudel Ateenas jäi Smith kümnevõistluses 8023 punktiga 14. kohale. 2005. aasta maailmameistrivõistlustel Helsingis oli ta sunnitud katkestama, kuid 2007. aasta MM-il Osakas võitis ta 8644 punktiga hõbemedali. See oli Jamaica rekord ja tema isiklikust rekordist ligi 300 punkti parem. Smith tuli 2007. aasta üleameerikaliste mängude meistriks 8278 punktiga, mis on ühtlasi mängude rekord. Ta oli kümnevõistluses ka Kesk-Ameerika ja Kariibi regiooni 2001. aasta meister ning kettaheites Jamaica meister aastatel 2005–2007. 2007 Osaka hõbemedal kümnevõistlus 8644 Maurice Smith on 188 cm pikk ja kaalub 86 kg. Maurice Smith Rahvusvahelise Kergejõustikuliidu kodulehel (inglise)
Donostia hipodroom

Donostia hipodroom (Hipódromo Municipal de San Sebastián) on hipodroom Hispaanias Gipuzkoa provintsis Donostia vallas Zubieta külas. See on üks kolmest omataolisest Hispaanias. Hipodroom asub küla idaosas Oria jõe tasasel kaldaalal üle jõe asuva Lasarte-Oria asula vastas, mistõttu rahvas kutsub seda Lasarte hipodroomiks (Hipódromo de Lasarte). Hipodroom rajati 1916. Seal peetakse suvehooaja võiduajamisi. Samuti toimub seal rahvusvaheline krossivõistlus Cross Internacional de Lasarte. Vanasti etendas hipodroom Donostia seltskonnaelus tähtsat osa.
Diagnoos: mõrv

"Diagnoos: mõrv" on Ameerika Ühendriikide telesari. Krimikomöödia peategelasteks on isa ja poeg, kes on ka päris elus lähisugulased. Dr. Mark Sloan (Dick Van Dyke) ning tema poeg kriminaalpolitseinik Steve Sloan (Barry Van Dyke, Dick van Dyke'i poeg) uurivad ja lahendavad erinevaid juhtumeid. Seriaal jooksis kaheksal hooaega telekanalil CBS (29. oktoobrist 1993 kuni 11. maini 2001), kokku 178 jagu. Dr. Mark Sloan – Dick Van Dyke (1993–2001) Kriminaalpolitseinik Steve Sloan – Barry Van Dyke (1993–2001) Dr. Amanda Bentley – Cynthia Gibb (1993). Hiljem sarjas abielludes asus Bentley-Livingstoni kehastama Victoria Rowelli (1993–2001). Dr. Jack Stewart – Scott Baio (1993–1995) Dr. Jesse Travis – Charlie Schlatter (1995–2001) Norman Briggs – Michael Tucci (1993–1997) Delores Mitchell – Delores Hall (1993–1995) Lee Goldberg's Diagnosis Murder novels site
BEN

BEN või Ben või ben võib tähendada järgmist: BEN on Benini kood ISO 3166 ja ROKi järgi BEN on Benina rahvusvahelise lennujaama IATA kood Ben, mehenimi "Ben", Michael Jacksoni album "Ben", Michael Jacksoni laul Ben, Lõuna-Korea laulja ben on bengali keele kood (ISO 639-2 ja ISO 639-3 järgi)
Donostia vald

Donostia vald ehk San Sebastiáni vald (ametlik nimi Donostia-San Sebastián) on vald Hispaanias Gipuzkoa provintsis. Valla keskus on Donostia linn. Valla pindala on 60,89 km2, elanike arv 183 308 (182 900 (2005); INE (Riikliku Statistikainstituudi) andmed). Rahvastikutihedus on 3010,48 in/km². Alcalde on alates 1991. aastast Odón Elorza (Euskadi Sotsialistlik Partei). Valla koduleht (hispaania keeles)
Lamborghini Jalpa

Lamborghini Jalpa on Itaalia autotootja Lamborghini sportauto, mida toodeti aastail 1981–1988. Jalpa põhines mudelil Lamborghini Silhouette ja seda esitletiGenfi autonäitusel 1981. aastal. Bertone disainitud Jalpa oli mõeldud firma mudelivalikus täitma kalli ja võimsa Lamborghini Countachi kõrval odavama V8-mootoriga auto kohta. Auto oli keskmootori ja tagaveoga ning 3,5-liitrise V8-mootori võimsus oli 190 kW (259 hj), mis võimaldas kiirust kuni 234 km/h. Lamborghini Jalpa nimi tuleb kuulsalt võitlushärgade tõult ning on nagu enamus teisi Lamborghini mudelite nimesid seotud härjavõitlusega. Algselt olid auto plastist elemendid (põrkerauad, õhuvõtuavad, mootorikate) mustad ning autol olid kandilised tagatuled, kuid aastast 1984 olid plastelemendid kere värvi ning tagatuled ümmargused. Aastaks 1988. olid auto müügiarvud langenud ja ettevõtte uus omanik Chrysler otsustas lõpetada Jalpa tootmise. Kokku toodeti 419 Jalpat. Lamborghini Jalpa mitteametlik koduleht
Donostia linnastu

Donostia linnastu ehk San Sebastiáni linnastu on linnastu Hispaanias Gipuzkoa provintsis Donostia linna ümbruses. Selle pindala on 393,4 km² ja elanike arv 400 960.
Toivo Hollo

Toivo Hollo (sündinud 8. septembril 1954 Kiislova külas Meremäe vallas) on EELK õpetaja emeeritus, töötas 1991–2021 Vastseliina koguduses vaimulikuna. Ta lõpetas aastal 1973 Meremäe Keskkooli. Õppis 1983–1986 Räpina Sovhoostehnikumis kaugõppes ja sai aiandusagronoomi diplomi. 1992–1997 õppis ta EELK Usuteaduse Instituudis ja pastoraalseminaris. Ordineeriti diakoniks 12. jaanuaril 1994, õpetajaks 9. septembril 1997. Ta on Võru ingerisoomlaste jutlustaja alates 1990. aastast, Vastseliina Katariina koguduse jutlustaja alates 1991. aastast, diakon alates 1994. aastast, hooldajaõpetaja alates 1997. aastast ja õpetaja 1998–2020. Roosa Jakobi koguduse hooldajaõpetaja 2006–2008, Petseri Peetri koguduse hooldajaõpetaja 2009–2010. Kirikukogu liige 1993–1994, 2004–2005, 2005–2009, 2015–2017. 8. septembril 2019 arvati ta emerituuri, kuid töötas 21. juunini 2021 Vastseliina koguduses vaimulikuna. Töötanud ehitajana Tartu ja Võru KEK-is 1973–1986 ja agronoomina 1987–1992; Võru ingerisoomlaste jutlustaja alates 1990. aasta veebruarist, diakon alates 1994. aasta jaanuarist ning õpetaja 1997. aasta septembrist; hingehoidja Lõuna-Eesti Haiglas 1994–1998, Orava Põhikooli usuõpetuse õpetaja 1998–2010, Misso Keskkooli usuõpetuse õpetaja 2004–2006. Kaitseliidu Rõuge-Vastseliina Üksikkompanii kaplan alates 2013. aastast. 1990 – Eesti Kodanike Komiteede mälestusmärk 2004 – EELK tänukiri 2007 – EELK aukiri 2009 – EELK tänukiri 2016 – Kaitseliidu tänukiri 2016 – EELK Teeneteristi III järk 2017 – Orava valla tänukiri 2017 – Võru Maavalitsuse tänukiri 2018 – Inkeriläisten Sivistyssäätiö Vapimedal „Ingeri kiriku ristitee (Ingeri kiriku ajalugu 1917–1996)“ 2011. ISBN 9789949219292 Konsulteerinud Александрова Е. Л., Браудзе М. М., Высоцкая В. А., Петрова Е. А. «История финской Евангелическо-Лютеранской Церкви Ингерманландии», СПб, 2012, 398 стр., ISBN 978-5-904790-08-0 koostamist Ingeri kiriku ajalugu. 2023. Eesti Evangeelse Luterliku Kiriku Eestis teenivad vaimulikud seisuga 1. juuli 2013. EELK Konsistoorium. Tallinn 2013 "Toivo Hollo on luteri pastor idapiiril" Eesti Kirik, 10.09.2014 http://www.eestikirik.ee/toivo-hollo-olen-vaga-tanulik-nende-aastakumnete-eest/ http://www.eestikirik.ee/author/toivohollo/ http://www.eestikirik.ee/toivo-hollo-on-luteri-pastor-idapiiril/ https://www.flickr.com/photos/tnigola/7442362376 http://www.snap.ee/user/htoivo/album/augustudras http://www.snap.ee/user/htoivo/album/hollola_lahti http://www.snap.ee/user/htoivo/album/metsavendade_umbermatmine_andrese_pildid http://www.snap.ee/user/htoivo/album/metsavendade_malestusmemoriaali_puhitsemine http://www.snap.ee/user/htoivo/album/metsavendade_matus_vastseliinas_01_11_2015 Meedias "Kas luteri kirik kiusab naisi ja Vana-Roosa rahvast?" Maaleht, 13. august 2009 "Tagakiusatud naisjutlustaja paljastab pastorite patuelu" Postimees, 31. august 2009 "Kirikusõda lõhestab Võrumaa kogudust Naisjutlustaja süüdistab õpetajat Soodomas ja Komorras" Õhtuleht, 2. september 2009 "Naiskirikuõpetaja: ülemused jõid ja nilbitsesid" Delfi, 9. september 2009 "Jumalasulaseks pürgiv naine ajas kiriku käärima" LõunaLeht, 3. september 2009